[Video] Ek is sy hande, hy is my oë – die vriendskap wat 'n woud gebou het | Maroela Media
Twee onafskeidbare vriende in China het 'n ongewone band gevorm om hul gemeenskap te verbeter.
Jia Haixia het 16 jaar gelede sy sig verloor en sy beste vriend, Jia Wenqi, het as 'n kind sy arms verloor. Saam met het die twee al meer as 10 000 bome aangeplant.
"Ons het al die bome vir die omgewing en toekomstige generasies aangeplant. Dit is 'n belangrike missie vir ons om die bome aan te plant," vertel die twee. "Dis finansieel soms moeilik, maar ons is geestelik verheug. Daar is al meer as 10 000 bome. Hulle is soos groen soldate. Hulle bewaar ons mooie dorpie. As ons saam werk, voel ons glad nie gebreklik nie."
Great Big Story vertel die verhaal van dié twee mans – hoe Wenqi daagliks sy vriend oor die rivier dra en hoe die twee, met hul gestremdhede, 'n inspirasie is vir elkeen wat dit hoor.
Sjoe, wat 'n pragtige storie en voorbeeld vir my dat ek eintlik skaam kry.
Dankie so n goeie voorbeeld names as SA gestremde ou einde moet saam staan
Dis nou regtig hande vat en iets groot tot stand bring.
Wat n ongelooflike inspirasie.
Wat 'n inspirasie is die twee. In Sasolburg en Deneysville word bome opgevoeter of afgesaag op die sypaadjies en niemand (munisipaliteite) doen iets daaromtrent. Selfs die stompe en takke word nie verwyder maar net die stamme wat geskik is vir vuurmaakhout. Skynbaar is hierdie tendens ook besig om pos te vat in Vanderbijlpark. Bome word ook nie gesnoei of gras onderlangs skoongemaak vir verbranding deur vuur. Daar is 'n gesegde wat lees: "'n Boom bied selfs skaduwee teen die son vir daardie wat hom afsaag". Sekeres sien net vuurmaakhout in bome terwyl ander die maak van meubels ens. sien waar… Lees meer »